CELEX: 62008CA0562
Language: lt
Date: 2010-02-25 00:00:00
Title: Byla C-562/08: 2010 m. vasario 25 d. Teisingumo Teismo (antroji kolegija) sprendimas byloje ( Bundesverwaltungsgericht (Vokietija) prašymas priimti prejudicinį sprendimą) Müller Fleisch GmbH prieš Land Baden-Württemberg (Galvijų spongiforminių encefalopatijų priežiūros sistema — Reglamentas (EB) Nr. 999/2001 — Vyresni nei 30 mėnesių galvijai — Skerdimas įprasta tvarka — Žmonėms vartoti skirta mėsa — Privalomas patikros tyrimas — Nacionalinės teisės aktai — Patikros pareiga — Išplėtimas — Vyresni nei 24 mėnesių galvijai)

17.4.2010   
            
            
               LT
            
            
               Europos Sąjungos oficialusis leidinys
            
            
               C 100/7
            
         2010 m. vasario 25 d. Teisingumo Teismo (antroji kolegija) sprendimas byloje (Bundesverwaltungsgericht (Vokietija) prašymas priimti prejudicinį sprendimą) Müller Fleisch GmbH prieš Land Baden-Württemberg
   
   (Byla C-562/08) (1)
   
   (Galvijų spongiforminių encefalopatijų priežiūros sistema - Reglamentas (EB) Nr. 999/2001 - Vyresni nei 30 mėnesių galvijai - Skerdimas įprasta tvarka - Žmonėms vartoti skirta mėsa - Privalomas patikros tyrimas - Nacionalinės teisės aktai - Patikros pareiga - Išplėtimas - Vyresni nei 24 mėnesių galvijai)
   2010/C 100/09
   Proceso kalba: vokiečių
   
      Prašymą priimti prejudicinį sprendimą pateikęs teismas
   
   
      Bundesverwaltungsgericht
   
   
      Šalys pagrindinėje byloje
   
   
      Ieškovė: Müller Fleisch GmbH
   
   
      Atsakovė: Land Baden-Württemberg
   
   
      Dalykas
   
   Prašymas priimti prejudicinį sprendimą — Bundesverwaltungsgericht — 2001 m. gegužės 22 d. Europos Parlamento ir Tarybos reglamento (EB) Nr. 999/2001 dėl užkrečiamųjų spongiforminių encefalopatijų epidemiologinės priežiūros ir tyrimų (OL L 147, p. 1; 2004 m. specialusis leidimas lietuvių k., 3 sk., 32 t., p. 289), iš dalies pakeisto 2001 m. birželio 22 d. Komisijos reglamentu (EB) Nr. 1248/2001 (OL L 173, p. 12; 2004 m. specialusis leidimas lietuvių k., 3 sk., 32 t., p. 450), 6 straipsnio 1 dalies bei III priedo A skyriaus I skirsnio aiškinimas — Visų vyresnių nei 30 mėnesių galvijų, įprasta tvarka skerdžiamų žmonių vartojimui, privalomas tyrimas dėl GSE — Nacionalinės teisės aktas, išplečiantis tyrimo pareigą visiems vyresniems nei 24 mėnesiai galvijams.
   
      Rezoliucinė dalis
   
   2001 m. gegužės 22 d. Europos Parlamento ir Tarybos reglamento (EB) Nr. 999/2001, nustatančio tam tikrų užkrečiamųjų spongiforminių encefalopatijų prevencijos, kontrolės ir likvidavimo taisykles, 6 straipsnio 1 daliai ir šio reglamento III priedo, iš dalies pakeisto 2001 m. birželio 22 d. Komisijos reglamentu (EB) Nr. 1248/2001, A skyriaus I daliai neprieštarauja nacionalinės teisės aktai, kuriais remiantis turi būti atliekami visų vyresnių nei 24 mėnesių galvijų spongiforminės encefalopatijos patikros tyrimai.
   
      (1)  OL C 69, 2009 3 21.